มาแรน็อสตรูง

มาแรน็อสตรูง (; ) เป็นชื่อที่ใช้เรียกทะเลเมดิเตอร์เรเนียนในสมัยโรมัน ภาษาละตินคลาสสิกออกเสียงเป็น  ส่วนภาษาละตินคริสตจักรออกเสียงเป็น 

หลายทศวรรษหลังการรวมชาติอิตาลีใน ค.ศ. 1861 ฝ่ายชาตินิยมและฝ่ายฟาสซิสต์อิตาลีที่มองอิตาลีเป็นรัฐสืบทอดของจักรวรรดิโรมันพยายามฟื้นฟูการใช้ศัพท์นี้Lowe (2002), p.34

สมัยโรมัน
เดิมทีชาวโรมโบราณใช้วลี มาแรน็อสตรูง สำหรับเรียกทะเลติร์เรเนียนหลังพิชิตซิซิลี ซาร์ดิเนีย และคอร์ซิกาในช่วงสงครามพิวนิกกับคาร์เธจ จากนั้นเมื่อ 30 ปีก่อน ค.ศ. ดินแดนโรมันมีขอบเขตจากคาบสมุทรไอบีเรียถึงอียิปต์ และเริ่มมีการใช้วลี มาแรน็อสตรูง สำหรับเรียกทะเลเมดิเตอร์เรเนียนทั้งหมดCouperus (1993), p.32 นอกจากนี้ยังมีการใช้ชื่อเรียกอื่น ๆ อีก เช่น มาแรอินแตร์นูง (; "ทะเลภายใน") แต่ไม่มีชื่อ มาแรแมดิแตร์ราเนอูง () ซึ่งเป็นศัพท์ที่เกิดขึ้นในภาษาละตินตอนปลายและมีหลักฐานยืนยันการใช้หลังจากที่จักรวรรดิโรมันตะวันตกล่มสลายไปนานพอสมควรOnline Etymology Dictionary. "Mediterranean". Accessed 29 Aug 2011.

ฝ่ายชาตินิยมอิตาลี
หลายทศวรรษหลังการรวมชาติอิตาลีใน ค.ศ. 1861 ฝ่ายชาตินิยมอิตาลีที่มองอิตาลีเป็นรัฐสืบทอดของจักรวรรดิโรมันพยายามฟื้นฟูการใช้ศัพท์นี้Lowe (2002), p.34 โดยเฉพาะเมื่อชาตินิยมอิตาลีกำลังรุ่งเรืองในช่วง "ลัทธิอาณานิคมในทวีปแอฟริกา" เมื่อคริสต์ทศวรรษ 1880 นำไปสู่การเรียกร้องให้สถาปนาจักรวรรดิอาณานิคมอิตาลีซึ่งนำแนวคิด มาแรน็อสตรูง มาตีความใหม่เพื่อปรับใช้เป็นครั้งแรก

ฝ่ายฟาสซิสต์
เบนิโต มุสโซลินี ใช้คำนี้อีกครั้งในด้านโฆษณาชวนเชื่อฟาสซิสต์ ซึ่งคล้ายกับ เลเบินส์เราม์ ของอดอล์ฟ ฮิตเลอร์ มุสโซลินีต้องการสถาปนาความยิ่งใหญ่ของจักรวรรดิโรมันอีกครั้ง และเชื่อว่าอิตาลีเป็นประเทศในเมดิเตอร์เรเนียนที่มีอำนาจมากที่สุดหลังสงครามโลกครั้งที่หนึ่งAnthony Rhodes, Propaganda: The art of persuasion: World War II, p70 1976, Chelsea House Publishers, New York เขาประกาศว่า "ศตวรรษที่ยี่สิบจะเป็นศตวรรษแห่งอำนาจอิตาลี" และสร้างหนึ่งในกองทัพเรือที่ทรงอำนาจมากที่สุดในโลก เพื่อควบคุมทะเลเมดิเตอร์เรเนียนFleming, Thomas. The New Dealers' War. Perseus Books,2001Italian naval operations in the Mediterranean, such as the Battle of Cape Matapan, are included in the Battle of the Mediterranean

การใช้งานร่วมสมัย
มาเรโนสตรุน เป็นชื่อวรรณกรรมขายดีของบิเซนเต บลัสโก อิบัญเญซ นักเขียนชาวสเปนที่เผยแพร่ใน ค.ศ. 1918 จากนั้นมีการเผยแพร่ภาพยนตร์อิงวรรณกรรมใน ค.ศ. 1948

ดูเพิ่ม
เส้นเก้าขีด
ทะเลบอลติก

อ้างอิง

บรรณานุกรม

หมวดหมู่:ประวัติศาสตร์เมดิเตอร์เรเนียน
หมวดหมู่:ลัทธิฟาสซิสต์อิตาลี
หมวดหมู่:ภูมิศาสตร์โรมโบราณ
หมวดหมู่:คำและวลีภาษาละติน